OpenLLM-France/wikimedia huggingface dataset:
# Prostatako antigeno espezifiko

Prostatako antigeno espezifikoa (PSA moduan laburtuta, ingelesezko sigletan) prostatako zelulek ekoizten duten glukoproteina da, esperma disolbatzeko funtzioa duena. Prostataz gain, pankreak eta listu-guruinek ere kopuru txikiagoetan sortzen dute. Prostatako minbiziaren kasu askotan prostatako antigeno espezifikoaren odol-kontzentrazioa handituta dago, eta antigeno hori erabiltzen da laborategian prostatako minbiziaren adierazle gisa. Kontuan hartu behar da, baina, minbizia ez diren prostatako beste patologia batzuek ere (prostatitis, prostatako hiperplasia onbera...) PSAren odol-kontzentrazioaren igoera ere eragiten dutela.
Esperman kopuru handietan badago ere, odolean prostatako antigeno espezifikoaren kontzentrazioa oso txikia da. Gizonezko osasuntsu batean 4 ng/ml-ko baino txikiagoa da. Kopuru horretatik gora, prostatako patologia bat susma daiteke.
PSAren odol-kontzentrazioa adinarekin igotzen da. Horrenbestez, 4 ng/ml-ko odol-kontzentrazioa handia izan daiteke 50 urteko gizabanako batentzat, eta normala 80 urteko beste batentzat.
Prostatako minbizia goiz antzemateko sintomarik gabeko gizon guztiei PSA bat egitearen onurak eztabaidagarriak dira. Ez da markadore tumoral ona, sentikortasun apala duelako (%65koa; hots, minbizia duten pazienteen %35etan negatibo faltsuak ematen ditu) eta espezifikotasun ertaina ere (odol-kontzentrazio handia beste patologia batzuek ere sortzen dutelako)

## Erreferentziak

* ↑ Burgués, J.P.: ¿Qué es el PSA? Quirónsalud.com

## Kanpo estekak

* Datuak: Q409450
* Multimedia: Prostate specific antigen (PSA kallikrein) / Q409450
# Prostatitis

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Prostatitis prostataren hantura larria edo kronikoa da. Akutu, kroniko, abakterianoa edo prostatodinia izan daiteke.
Gizon heldu gazteetan ager daiteke; Estatu Batuetan, urologoen kontsulten %8an eta oheburuko medikuen kontsulten %1ean diagnostikatzen dute.

## Erreferentziak

* ↑ Lur entziklopedietatik hartua.
* ↑ Collins MM, Stafford RS, O'Leary MP, Barry MJ. (1998). «How common is prostatitis? A national survey of physician visits» J. Urol. 159 (4): 1224–8. doi:10.1016/S0022-5347(01)63564-X. PMID 9507840..

## Kanpo estekak

* Datuak: Q372752
* Multimedia: Prostatitis / Q372752
# Prosser (Washington)

Prosser Ameriketako Estatu Batuetako hiri bat da. Benton konderrian dago, Washington estatuan. 6.062 biztanle ditu, 11,860879 kilometro koadroko azaleran banatuta.

## Ikus, gainera

* Benton konderria

## Kanpo estekak

* Datuak: Q543792
* Multimedia: Prosser, Washington / Q543792
# Polycentridae

Polycentridae pertziformeen ordenako arrain-familia da, Hego Amerikako ur gezatan dena. FishBasek familiak 2 espezie dituela dio, 2 generotan banaturik:
* Monocirrhus generoa
** Monocirrhus polyacanthus Heckel, 1840
* Polycentrus generoa
** Polycentrus schomburgkii Müller & Troschel, 1849 (lehen Nandidae familian sailkaturik)

## Erreferentziak

* ↑ www.fishbase.org

## Kanpo estekak

* Datuak: Q621986
* Multimedia: Polycentridae / Q621986
* Espezieak: Polycentridae
# Polychrus

Polychrus Polychrotidae familiako genero bizidun bakarra da. Hego Amerika eta Erdialdeko Amerikan bizi dira.

## Espezieak

* Polychrus acutirostris Spix, 1825
* Polychrus femoralis Werner, 1910
* Polychrus gutturosus Berthold, 1846
* Polychrus jacquelinae Koch, Venegas, Garcia-Bravo & Böhme, 2011
* Polychrus liogaster Boulenger, 1908
* Polychrus marmoratus (Linnaeus, 1758)
* Polychrus peruvianus (Noble, 1924)

## Kanpo estekak

* Datuak: Q3023338
* Multimedia: Polychrus / Q3023338
* Espezieak: Polychrus
# Polychrotidae

Polychrotidae Iguaniaren barruan sailkatzen den narrasti familia bat da. Lehenago hainbat genero sartzen ziren hemen barruan, baina sailkapen orokor bat egon da eta gaur egun Polychrus generoa eta desagertutako Afairiguana generoa bakarrik geratzen dira. Lehen hemen sartzen zen Anolis generoa, baina gaur egun genero horren bersailkapen orokor bat dago eta Dactyloidae familiaren barruan sartzen da.

## Erreferentziak

* ↑ doi:10.1666/06-005R.1 Zita hau gehitzeko bi modu daude: Botaren zain egon gabe edo eskuz egin

## Kanpo estekak

* Datuak: Q854848
* Multimedia: Polychrotidae / Q854848
* Espezieak: Polychrotidae
# Pointe-aux-Outardes (Quebec)

Pointe-aux-Outardes Quebeceko udalerri bat da, Kanadan. Côte-Nord eskualdean kokatuta dago, eta horren barruan dagoen Manicouagan konderriko eskualde-udalerria da. 2011ko zentsoaren arabera 1,33 biztanle zituen 74.69 kilometro koadroko azaleran.

## Kanpo estekak

* Datuak: Q3393511
* Multimedia: Pointe-aux-Outardes / Q3393511
# Point of Ayr

Point of Ayr, galesez: Y Parlwr Du, Galesko ipar-ekialdean dagoen lurmutur bat da, Flintshire konderrian. De ibaiaren itsadarraren bokalean dago, Talacre udalerriaren iparraldean. Liverpoolgo badiaren eremuan dago, Irlandako itsasoari begira.

## Kanpo estekak

* Datuak: Q1552397
* Multimedia: Point of Ayr / Q1552397
# Point udalerria, Posey konderria (Indiana)

Point udalerria Ameriketako Estatu Batuetako Indiana estatuko udalerri bat da, Posey konderrian. Azken zentsuaren arabera 306 biztanle zituen, 55.06 milia karratu (142.6 km$^2$) eremuan.

## Ekonomia

2020ko zentsuaren arabera, Point udalerriak 152 etxebizitza zeuden. Per capita diru-sarrerak 34.541 estatubatuar dolar ziren.

## Kanpo estekak

* Datuak: Q7208181
* Multimedia: Point Township, Posey County, Indiana / Q7208181
# Pointe-des-Cascades (Quebec)

Pointe-des-Cascades Quebeceko udalerri bat da, Kanadan. Montérégie eskualdean kokatuta dago, eta horren barruan dagoen Vaudreuil-Soulanges konderriko eskualde udalerria da.. 2011ko zentsoaren arabera 1,34 biztanle zituen 2.67 kilometro koadroko azaleran.

## Kanpo estekak

* Datuak: Q3393522
* Multimedia: Pointe-des-Cascades / Q3393522
# Pointe-Claire (Quebec)

Pointe-Claire Quebeceko udalerri bat da, Kanadan. Montréal eskualdean kokatuta dago, eta horren barruan dagoen — konderriko eskualde udalerria da.. 2011ko zentsoaren arabera 30,79 biztanle zituen 18.88 kilometro koadroko azaleran.

## Kanpo estekak

* Datuak: Q142271
* Multimedia: Pointe-Claire / Q142271
# Pointe-Noire

Pointe-Noire Kongoko Errepublikaren hiria da. Ozeano Atlantikoaren kostaldean, izen bereko badian, kokaturik, herrialdeko bigarren hiria eta portu nagusia da.

## Klima

Datu klimatikoak (Pointe-Noire) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 28 | 29 | 29 | 29 | 28 | 26 | 24 | 24 | 26 | 27 | 27 | 28 | 27.1 |
| Batez besteko tenperatura minimoa (°C) | 24 | 24 | 25 | 25 | 24 | 21 | 20 | 21 | 22 | 24 | 24 | 24 | 23.2 |
| Pilatutako prezipitazioa (mm) | 170 | 206 | 224 | 178 | 89 | 0 | 0 | 3 | 15 | 71 | 180 | 140 | 1275.1 |
| Iturria: Weatherbase ||||||||||||||

## Banaketa administratiboa

Pointe-Noire sei hiri-barrutitan (arrondissements) banaturik dago:
* Patrice Emery Lumumba, hiri zaharra.
* Mvou-Mvou
* Tié-Tié, biztanle gehien duena.
* Loandjili
* Mongo-Pokou
* Ngoyo

## Erreferentziak

* ↑ Weatherbase. (2011). Historical Weather for Pointe-Noire, Republic of Congo. .

## Kanpo estekak

* Datuak: Q223920
* Multimedia: Pointe-Noire (Congo) / Q223920
# Point of No Return (1993ko filma)

Point of No Return edota The Assassin (euskaraz: «Itzulbiderik Gabe» edota «Hiltzailea»), 1993ko John Badham ingeles-estatubatuar zinema zuzendariaren ekintza film bat da. Luc Besson frantziar zuzendari eta gidoilariaren Nikita (1990) filmaren berregokitzapena da. Bridget Fonda, Gabriel Byrne, Dermot Mulroney, Anne Bancroft eta Harvey Keitel aktoreek antzeztu zuten.

## Sinopsia

Oharra: Atal honek istorio osoa edo amaiera argitzen du.
Maggie (Bridget Fonda) drogazalea hilketa eta lapurreta burutzeagatik heriotza zigorrera kondenatua izan den eta injekzio bidez exekutatua izateko zain dagoen emakume gazte bat da. Baina Bob (Gabriel Byrne) estatu krimenetan espezializatutako agenteak bere lantaldean jarduteko erreklutatzea erabakitzen duenean, Maggieren patu etsigarria aldatuko egingo da. Orain bi irtenbide dauzka: heriotza ala Estatuaren zerbitzupeko makina hiltzaile batean bilakatzea. Bere eraldaketa fisiko eta morala Bob eta Amandaren (Anne Bancroft) ardura izango da, eta Maggie gazte sofistikatu bat bilakatuko dute.

## Aktoreak

* Bridget Fonda: Maggie Hayward/Claudia Anne Doran/Nina
* Gabriel Byrne: Bob
* Dermot Mulroney: J.P.
* Anne Bancroft: Amanda
* Harvey Keitel: Victor
* Miguel Ferrer: Kaufman
* Olivia d'Abo: Angela
* Richard Romanus: Fahd Bakhtiar
* Geoffrey Lewis: Janari-dendako jabea
* Michael Rapaport: Stan Handia
* John Badham: Gela zerbitzuko zerbitzaria
* Lorraine Toussaint: Beth

## Kanpo estekak

* Datuak: Q577469
# Pointe-Calumet (Quebec)

Pointe-Calumet Quebeceko udalerri bat da, Kanadan. Laurentides eskualdean kokatuta dago, eta horren barruan dagoen Deux-Montagnes konderriko eskualde udalerria da.. 2011ko zentsoaren arabera 6,396 biztanle zituen 4.63 kilometro koadroko azaleran.

## Kanpo estekak

* Datuak: Q509329
* Multimedia: Pointe-Calumet / Q509329
# Pointe-Fortune (Quebec)

Pointe-Fortune Quebeceko udalerri bat da, Kanadan. Montérégie eskualdean kokatuta dago, eta horren barruan dagoen Vaudreuil-Soulanges konderriko eskualde udalerria da.. 2011ko zentsoaren arabera 542 biztanle zituen 8.35 kilometro koadroko azaleran.

## Kanpo estekak

* Datuak: Q3393497
* Multimedia: Pointe-Fortune, Quebec / Q3393497
# Pointe-Lebel (Quebec)

Pointe-Lebel Quebeceko udalerri bat da, Kanadan. Côte-Nord eskualdean kokatuta dago, eta horren barruan dagoen Manicouagan konderriko eskualde-udalerria da. 2011ko zentsoaren arabera 1,973 biztanle zituen 84.79 kilometro koadroko azaleran.

## Kanpo estekak

* Datuak: Q3393500
* Multimedia: Pointe-Lebel / Q3393500
# Prenteg

Prenteg Galesko ipar-mendebaldean dagoen Gwynedd eskualdeko herrixka bat da. Porthmadog udalerritik 3 milatara kokatzen da, Tremadog eta Beddgelert udalerrien artean.
# Prentiss konderria (Mississippi)

Prentiss konderria (ingelesez: Prentiss County) Mississippiko konderri bat da, Ameriketako Estatu Batuetan. Hiriburua Booneville da. 2010eko zentsuaren arabera 25.276 biztanle zituen, Prentiss kilometro koadroko azaleran.

## Geografia

Prentiss konderriak 1.083,13 kilometro koadro ditu. Horietatik 8,34 ura dira. Beste 1.074,79 lurra dira. Biztanleria dentsitatea 23,34 da.

## Demografia

2010eko zentsoan bizi ziren 25.276 pertsonetatik 21.479 txuriak edo hispanoak dira. Horietatik hispano edo latino kategorian 307 dira. 3.481 beltzak edo afroamerikarrak. 29 amerikar natiboak ziren eta 2 Hawaii edo Pazifikoko irletako natiboak. 33 asiarrak ziren. Bestelako arraza bat kategorian 18 biztanle daude. Bukatzeko euren burua arraza bat baino gehiagotan 234 pertsonek kokatzen zuten.

### Biztanleria piramidea
## Kanpo estekak

* Datuak: Q497489
* Multimedia: Prentiss County, Mississippi / Q497489
# Prentsa

Prentsa hitzak esanahi ezberdinak izan ditzake:
* Prentsa idatzia, aldizkako argitalpen sorta;
** Prentsa horia edo kazetaritza horia, sentsazionalismo joera duen prentsa mota;
* Prentsa hidraulikoa, konpresio bitartez materialak deformatzen dituen tresna.
# Prentiss (Mississippi)

Prentiss Mississippiko herri bat da. Jefferson Davis konderrian kokatua dago. 2010ean 1.081 biztanle zituen, 4,9 kilometro koadrotan banatuta.

## Ikus, gainera

* Jefferson Davis konderria

## Kanpo estekak

* Datuak: Q539466
* Multimedia: Prentiss, Mississippi / Q539466
# Prentsa hidrauliko

Prentsa hidraulikoa azalera desberdineko bi zilindroz osatutako tresna da, fluido batez betea, eta Pascalen printzipioaren arabera diharduena. Fluidoa eremu mugatu batean ezarrita dagoenez gero, zilindroei indarra eragiten bazaie, presioa era berean iristen da eremuaren puntu guztietaraino. Beraz, zilindro txikian indarra aplikatzen bada, askoz indar handiagoa eragiten da zilindro handian. Gauzei forma emateko eta edozein osagaizko objektuak (altzairua, kautxua, plastikoak) estutzeko erabiltzen da.

## Indarren arteko erlazioa

$A_{1}\,$ azalera duen enbolo txikian $F_{1}\,$ indarra aplikatzen bada, $p_{1}\,$ presioa sortzen da:
    $p_{1}={\frac {F_{1}}{A_{1}}}\,$
Era berean, bigarren enboloan:
    $p_{2}={\frac {F_{2}}{A_{2}}}\,$
Fluidoa komunikaturik dagoenez gero, Pascalen printzipioaren arabera, bi pistonetan presio berdina izanen da, sakonera berean daudelako. Beraz:
    $p_{1}=p_{2}\,$
Hots:
    ${\frac {F_{1}}{A_{1}}}={\frac {F_{2}}{A_{2}}}\,$ eta indarren arteko erlazioa: ${\frac {F_{1}}{F_{2}}}={\frac {A_{1}}{A_{2}}}\,$
Beraz, prentsa hidraulikoko indar erresultantea:
    $F_{2}=F_{1}{\frac {A_{2}}{A_{1}}}$
    $F_{1}\,$ = enbolo txikiko indarra newtonetan.
    $F_{2}\,$ = enbolo handiko indarra newtonetan.
    $A_{1}\,$ = enbolo txikiko azalera metro koadrotan.
    $A_{2}\,$ = enbolo handiko azalera metro koadrotan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018/2/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q841217
* Multimedia: Hydraulic presses / Q841217
# Polina Vediokhina

Polina Jurievna Vediokhina, errusieraz Полина Юрьевна Ведехина, (Volgograd, Errusia, 1994ko urtarrilaren 6a), eskubaloian aritzen den kirolari errusiarra da..
2020ko Udako Olinpiar Jokoetan, Tokio 2020an (Tokio), esku hartu, eta zilarrezko domina eskuratu zuen eskubaloian, ROC ordezkatuz; Frantziako taldearen (urrezko domina) atzetik eta Norvegiako taldearen (brontzezko domina) aurretik sailkatu zen ROCeko taldea. Kontuan izan, Tokioko 2020ko Udako Olinpiar Jokoetan errusiar kirolariek ezin izan zutela Errusiaren izenean esku hartu, NOBek (Nazioarteko Olinpiar Batzordea) ezarritako zigorra zela medio, eta ROCen (Russian Olympic Committee) izenean eta banderapean lehiatu zirela.
Tokion, honako hauek osatzen zuten ROCeko taldea: Anna Sedoikina, Polina Kuznetsova, Polina Gorxkova, Daria Dmitrieva, Anna Sen, Anna Viakhireva, Polina Vediokhina, Vladlena Bobrovnikova, Ksenia Makeieva, Jelena Mikhailitxenko, Olga Fomina, Jekaterina Ilina, Julia Managarova, Antonina Skorobogattxenko eta Viktoria Kalininak.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Eskubaloia, emakumezkoa. |

## Erreferentziak

* ↑ «Polina Vediokhina» olympedia.org (Ingelesez)
* ↑ Euskaltzaindia. (PDF) 163. arauaː Georgieraz eta armenieraz idatzitako izenak euskarara aldatzeko transkripzio-sistema. .
* ↑ "Polina Vediokhina" olympics.com (Gaztelaniaz)

## Kanpo estekak

* Datuak: Q27756272
* Multimedia: Polina Vedekhina / Q27756272
# Polinago

Polinago Italiako udalerri bat da. Modenako probintzian kokatuta dago, Emilia-Romagna eskualdean. 1.583 biztanle ditu, 53,74 kilometro koadroko azaleran banatuta.

## Mugakideak

Polinagok honako udalerri hauekin egiten du muga:
Palagano Prignano sulla Secchia Serramazzoni Lama Mocogno Pavullo nel Frignano

## Kanpo estekak

* Datuak: Q100087
* Multimedia: Polinago / Q100087
# Polina Komar

Polina Dmitrievna Komar errusieraz Полина Дмитриевна Комар, (Mosku (Errusia), 1999ko azaroaren 4a) igeriketa sinkronizatuan aritzen den kirolari errusiarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), urrezkoa lortu zuen, ROCen taldea ordezkatzen, Txinako taldearen (zilarrezkoa) eta Ukrainakoaren aurretik (brontzezkoa) sailkatuz. Hauek osatzen zuten taldea: Marina Goliadkina, Svetlana Romaxina, Aleksandra Patskevitx, Alla Xixkina, Polina Komar, Mariya Xurotxkina, Svetlana Kolesnitxenko eta Vlada Txigiriova-k. Kontuan izan, NOBek (Nazioarteko Olinpiar Batzordea) ezarritako zigorra zela medio, Tokioko 2020ko Udako Olinpiar Jokoetan, errusiar kirolariek ezin izan zutela Errusiaren izenean esku hartu eta ROCen (Russian Olympic Committee) izenean eta banderapean lehiatu zirela.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Igeriketa sinkronizatua, emakumeak taldeka |

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ «Polina Komar» olympedia.org 2021-10-28an begiratua. (Ingelesez)
* ↑ "Polina Komar" Olympics.com 2021-10-28an begiratua
* ↑ | Igeriketa sinkronizatua, emakumeak taldeka, emaitzak 2020 olympedia.org (Ingelesez)

## Kanpo estekak

* Datuak: Q56073370
* Multimedia: Polina Komar / Q56073370
# Polina Miller

    Artikulu hau gimnastari buruzkoa da; lasterkaria gaitzat duena beste hau da: «Polina Miller (lasterkaria)»
Polina Sergeievna Miller (errusieraz: Полина Сергеевна Миллер) (San Petersburgo; 1988ko otsailaren 23a) Errusiako gimnasta artistikoa da, 2006an brontzezko domina eskuratu zuen taldekako lehiaketan.

## Kirolari ibilbidea
### 2006

Aarhuseko (Danimarka) Munduko Txapelketan, taldekako lehiaketan, brontzea eskuratu zuenj Txinaren (urrea) eta Estatu Batuen (zilarra) atzetik, taldekideak Anna Grudko, Svetlana Klyukina, Anna Pavlova, Kristina Pravdina eta Jelena Zamolodchikova izan ziren

## Erreferentziak

* ↑ Ficha. .

## Kanpo estekak

* Datuak: Q7209761
# Polina Osipenko

Polina Denisovna Osipenko (errusieraz: Полина Денисовна Осипенко, ukrainiaraz: Поліна Денисівна Осипенко; 1907ko urriaren 8a - 1939ko maiatzaren 11) Sobietar Batasuneko pilotu militarra izan zen. Valentina Grizodubova eta Marina Raskovarekin batera, 1938ko irailaren 24tik 25era bitartean, geldialdirik gabeko hegaldia egin zuen Mosku eta Ojotsk Itsasoaren artean. Hala, emakumeek tripulatutako eskalarik gabeko hegaldietarako distantzia errekorra ezarri zuen.

## Lehen urteak

Polina Dudnik izenez jaio zen Osipenko 1907an Novospasovkan, Yekaterinoslav (gaur egun Ukrainako Zaporizhia Oblast). Ukrainako nekazari familia bateko bederatzigarren alaba zen. Etxalde kolektibo batean lan egin zuen, 1930ean hegaldi-eskolara joan zen arte. 1930 eta 1933 bitartean, Osipenko Kazango Hegaldi Eskolan trebatu zen.

## Hegazkinlari ibilbidea

Hegaldi-eskolan graduatu ondoren, ofizial militar bihurtu zen, hegazkin ehizaldi bat eginez. 1937an, munduko hiru errekor altitude ezarri zituen.
1937ko urrian, Osipenkok eta Raskovak tripulaziodun hegaldi-distantziaren errekorra ezarri zuten, Moskutik Aktobera (1.444,722 kilometro (897,709 milia), eta 1938ko uztailean, Osipenkok, Vera Lomakok eta Raskovak errekor berri bat ezarri zuten Ángel Opoletik Arciberev-en.
Irailaren 24an, Grizodubovak, Osipenkok eta Raskovak Moskutik Amur ibaiaren Komsomolskera Tupolev ANT-37 batean geldialdirik gabeko hegaldia izango zela uste zena hasi zuten. Hala ere, baldintza klimatikoak txarrak zirenez, ezin izan zuten Komsomolskeko abiazio-eremua aurkitu, eta Ojotsk itsasoaren ertzera iritsi ziren erregairik gabe.Grizodubovak, hegazkinaren buru zen pilotuak, basoan lur hartzea erabaki zuen. Raskovak hegazkinetik paraxutean salto egiteko agindua jaso zuen, bere larrialdi-taldea ahaztuta; hegazkinaren hondakinak erreskate-taldeek aurkitu zituzten lurreratu eta zortzi egunera; Raskovak basoan zehar aurkitu zuen hegazkinerako bidea, istripua izan eta hamar egunera, erreskate taldeak zain zeudela. Grizodubova eta Osipenko hegazkinean egon ziren lurreratzean, eta bizirik atera ziren. Hegaldiko distantziaren emakumezkoen errekorra ezarri zuten eta Sobietar Batasuneko Heroi titulua jaso zuten 1938ko azaroaren 2an, Bigarren Mundu Gerra baino lehen titulua jaso zuten emakume bakarrak bihurtuz.

## Heriotza

Osipenko 1939an hil zen Anatoli Serovekin, ohiko hegaldi batean.

## Erreferentziak

* 1 2 A historic flight. Voice of Russia 13 de diciembre de 2005.Enlace irrecuperable
* 1 2 «Осипенко Полина Денисовна» www.warheroes.ru.
* ↑ ru:Осипенко Полина Денисовна. "Герои Страны".
* ↑ Дрягина, И.. Некоторые заметки о роли женщин в развитии авиации. Военная Литература.

## Kanpo estekak

* Datuak: Q444566
* Multimedia: Polina Osipenko / Q444566
# Polina Kuznetsova

Polina Viktorovna Kuznetsova (sortzez Viakhireva), errusieraz Полина Викторовна Кузнецова (в девичестве Вя́хирева), (Shopokov, Errusia, 1987ko ekainaren 10a), eskubaloian aritzen den kirolari errusiarra da..
2016ko Udako Olinpiar Jokoetan (Tokio), esku hartu, eta urrezko domina eskuratu zuen eskubaloian Errusia ordezkatuz. 2020ko Udako Olinpiar Jokoetan (Tokio), berriz, zilarrezkoa eskuratu zuen ROC ordezkatuz; Frantziako taldearen (urrezko domina) atzetik eta Norvegiako taldearen (brontzezko domina) aurretik sailkatu zen ROCeko taldea. Kontuan izan, Tokioko 2020ko Udako Olinpiar Jokoetan errusiar kirolariek ezin izan zutela Errusiaren izenean esku hartu, NOBek (Nazioarteko Olinpiar Batzordea) ezarritako zigorra zela medio, eta ROCen (Russian Olympic Committee) izenean eta banderapean lehiatu zirela.
Tokion, honako hauek osatzen zuten ROCeko taldea: Anna Sedoikina, Polina Kuznetsova, Polina Gorxkova, Daria Dmitrieva, Anna Sen, Anna Viakhireva, Polina Vediokhina, Vladlena Bobrovnikova, Ksenia Makeieva, Jelena Mikhailitxenko, Olga Fomina, Jekaterina Ilina, Julia Managarova, Antonina Skorobogattxenko eta Viktoria Kalininak.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 01 ! | Eskubaloia, emakumezkoa. |
| 2020 | Tokio Japonia | 02 ! | Eskubaloia, emakumezkoa. |

## Erreferentziak

* ↑ «Polina Kuznetsova» olympedia.org (Ingelesez)
* ↑ Euskaltzaindia. (PDF) 163. arauaː Georgieraz eta armenieraz idatzitako izenak euskarara aldatzeko transkripzio-sistema. .
* ↑ "Polina Kuznetsova" olympics.com (Gaztelaniaz)

## Kanpo estekak

* Datuak: Q2662219
* Multimedia: Polina Kuznetsova / Q2662219
# Portaferry

Portaferry (irlanderaz: Port an Pheire) Ipar Irlandako udalerri bat da, Down konderrian dagoena. Ards penintsularen hegoaldeko muturrean dago.
2011ko erroldaren arabera 2.514 biztanle zituen.

## Ondarea

* Quintin gaztelua: Portaferrytik 4 kilometro ekialdera.

## Kanpo estekak

* Datuak: Q1959712
* Multimedia: Portaferry / Q1959712
# Portage

Portage pakete kudeaketa sistema aurreratu bat da. Bere flexibilitateagatik eta eraiketa sinpleagatik edo Linux banaketa baten muina izateagatik Meta-banaketa motor titulua irabazi du. Gentoo banaketa Portageren gainean ezartzen da.
Gentoo askotan Meta-banaketa bezala definitzen da. Portage-n eta 20.000 pakete eraikitze errezetetan, ebuild deiturikoak, oinarritzen da. Une oro berriak gehitzen joaten da. Ebuild hauek paketearen metadatuak gordetzen ditu, eta nola konpilatu, instalatu eta konfiguratu ere. Profilen erabilpenari esker eta emerge deritzon komando-lerroko apliazioari esker, erabiltzaileek eta garatzaileek Portage erabil dezakete programak instalatu eta kudeatzeko, aplikazio batetik sistema eragile oso batera.
Gentoo sistema bat on the fly konpilatu daiteke. Gentoo zerotik instalatzeko konpiladore eta eraiketa ingurune oso bat ezartzea beharrezkoa da, non Portagek Internetetetik iturri-kodea jatsi eta eraikiko du, sistemaren muina eta nahi diren aplikazioak eraikiz. Hala ere, Portagek aurre-konpilatutako paketeak ere erabil ditzake azkarrago joateko. Erabiltzaile askok hau makina moteletan bakarrik erabiltzen dute, baina instalazio azkar honi esker garatzaileek adibidez froga ingurune azkarragoak sor ditzakete. Ingurune handietan (unibertsitateak adibidez), eraketa kluster bat aurre-konpilatutako paketeak sortzeko normala izaten da, eta ondoren pakete hori beste makinetan erabiltzen da, gauzak errazago egiten eta konpilazio eta kudeaketa lanak txikitzen.
Propietate guzti hauei esker, eta Portage oso konfiguragarria dela paketeak konpilatu eta instalatzeko garaian, oso Gentoo instalazio gutxi dira berdinak. Erabiltzaile batek Gentoo instalatzean, Portage sistemak Linux banaketa pertsonalizatua konpilatzen du Portage eta eraketa aukeretan oinarrituta.

## Kanpo estekak

* Gentoo Portage-ren ezaugarriak
* Gentoo Portage-ra sarrera
* Portage-rekin lanean
* Gentoo Wiki
* Datuak: Q908542
* Multimedia: Portage (software) / Q908542